TARYBOS SPRENDIMAS
2008 m. lapkričio 28 d.
dėl Europos bendrijos ir Barbadoso, Belizo, Kongo Respublikos, Dramblio Kaulo Kranto Respublikos, Fidžio Salų Respublikos, Gajanos Kooperatyvinės Respublikos, Jamaikos, Kenijos Respublikos, Madagaskaro Respublikos, Malavio Respublikos, Mauricijaus Respublikos, Mozambiko Respublikos, Sent Kitso ir Nevio Federacijos, Surinamo Respublikos, Svazilando Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos ir Zimbabvės Respublikos susitarimo pasikeičiant laiškais dėl cukranendrių cukraus garantuotųjų kainų 2006-2007 m., 2007-2008 m., 2008-2009 m. ir 2009 m. liepos 1 d.-2009 m. rugsėjo 30 d. tiekimo laikotarpiams ir dėl Europos bendrijos ir Indijos Respublikos susitarimo pasikeičiant laiškais dėl cukranendrių cukraus garantuotųjų kainų tiems patiems tiekimo laikotarpiams sudarymo
(2009/574/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,
atsižvelgdama į Komisijos pasiūlymą,
kadangi:
(1)
AKR ir EB partnerystės susitarimo V priedo 3 protokolas dėl AKR šalių cukraus (1) ir Europos ekonominės bendrijos ir Indijos Respublikos susitarimas dėl cukranendrių cukraus (2) įgyvendinami remiantis kiekvieno Susitarimo 1 straipsnio 2 dalimi vykdant bendro cukraus rinkos organizavimo valdymą.
(2)
Tikslinga patvirtinti Bendrijos ir protokole nurodytų valstybių bei Bendrijos ir Indijos Respublikos susitarimus pasikeičiant laiškais dėl cukranendrių cukraus garantuotųjų kainų 2006-2007 m., 2007-2008 m., 2008-2009 m. ir 2009 m. liepos 1 d.-2009 m. rugsėjo 30 d. tiekimo laikotarpiams,
NUSPRENDĖ:
1 straipsnis
Bendrijos vardu patvirtinami Europos bendrijos ir Barbadoso, Belizo, Kongo Respublikos, Dramblio Kaulo Kranto Respublikos, Fidžio Salų Respublikos, Gajanos Kooperatyvinės Respublikos, Jamaikos, Kenijos Respublikos, Madagaskaro Respublikos, Malavio Respublikos, Mauricijaus Respublikos, Mozambiko Respublikos, Sent Kitso ir Nevio Federacijos, Surinamo Respublikos, Svazilando Karalystės, Tanzanijos Jungtinės Respublikos, Trinidado ir Tobago Respublikos, Ugandos Respublikos, Zambijos Respublikos ir Zimbabvės Respublikos susitarimas pasikeičiant laiškais dėl cukranendrių cukraus garantuotųjų kainų 2006-2007 m., 2007-2008 m., 2008-2009 m. ir 2009 m. liepos 1 d.-2009 m. rugsėjo 30 d. tiekimo laikotarpiams ir Europos bendrijos ir Indijos Respublikos susitarimas pasikeičiant laiškais dėl cukranendrių cukraus garantuotųjų kainų 2006-2007 m., 2007-2008 m., 2008-2009 m. ir 2009 m. liepos 1 d.-2009 m. rugsėjo 30 d. tiekimo laikotarpiams.
Šių susitarimų tekstai pateikti šiame sprendime.
2 straipsnis
Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimus, siekiant įpareigoti Bendriją.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2008 m. lapkričio 28 d.